
„Văd Uniunea Europeana ca pe o utopie biblică. Nu știu cât va ţine, dar e superbă. E complet 


evreiască” (Avrum Burg) 

„Și Uniunea Sovietică a fost concepută tot ca o „utopie biblică, complet evreiască”, dar nu era superbă. Însă, 
Uniunea Europeană, ar putea fi substituită doar de o altă utopie, superioară prin dimensiunile sale 
transcendentale” (Mircea Druc) 


Geneticianul Albert Jacquard, cunoscut și pentru angajamentele sale cetățenești, estimează: „Indiferent de 
criza generalizată, o lume mai bună este posibilă și aceasta depinde de fiecare dintre noi”. În prefața cărții sale 
„Mon utopie”, savantul francez afirmă că ar exista un moment în viaţă când „propunerea unei utopii devine o 
datorie”. Ca cercetător, trăiesc și eu acel moment al vieţii când utopia devine o necesitate. Nu mă mai 
concentrez asupra cotidianului. Și, firește, gândesc Viitorul. Experienţa profesională, întâmplările trăite și 
incertitudinea mă obligă să vin cu propria utopie, intitulată Etnosistemica — o abordare holistică a Statului și 


Ideea Etnoutopiei mi-a încolţit în minte în anii de studenție la Universitatea de Stat din Leningrad. Doream 
neapărat să contribui la definitivarea proiectului lansat de sociologul Dimitrie Gusti în perioada interbelică. 
Teza savantului român: „Concepţia Știința Națiunii este sortită să deschidă perspectivele nebănuite în istoria 
dezvoltării noastre naţionale. Chemarea pentru înălțarea Patriei va fi astfel legată de o viguroasă mișcare 
științifică, ce va împleti frumuseţea Gândirii cu trăinicia Faptei”. Ulterior, ideea a prins rădăcini şi a crescut 
treptat la Moscova, în condiţii austere. Alesesem atunci drept ghid moral credinţa că există o cale către altă 
lume. Ignorând postulatele realismului socialist și înarmat cu Teoria generală a sistemelor (T.G.S.), 
intenţionam să critic constructiv Trecutul și Prezentul. Era o inocentă tentativă de a recicla și reconcilia, pe cât 
ar fi posibil, doctrinele care tratează lupta de clasă şi lupta de eliberare naţională. Pornisem de la niște 
ipoteze: opţiunile internaţionaliste şi cele naţionaliste ar putea coexista într-o logică dinamică a 
contradictoriului, iar integrarea tezei și antitezei ar facilita tranziţia către o epocă a schimbării. 


Ceva mau târziu, citind mărturiile unei „victime a marii terori staliniste”, am înţeles ce rezultă în urma integrării 
reușite a tezei şi antitezei. E vorba de Cristian Rakovski, arestat și interogat la N.K.V.D. în 1939, condamnat la 
moarate și executat în septembrie 1941. Acest visător al revoluţiei mondiale, militant socialist, activist în 
conducerea Kominternului și mare demnitar sovietic ne lămurește: „Nu vedeţi? Se naște o nouă realitate, un 
adevăr, care culminează într-un acord final între subiectiv și obiectiv. La Moscova, Comunism, la New-York 
Capitalism. Sunt același lucru, sub formă de Teză și Antiteză. Analizaţi-le pe amândouă. Moscova este un 
Comunism subiectiv, dar (în mod obiectiv) un Capitalism de stat. New-York este un Capitalism subiectiv, dar 
este vorba, în fond, de un Comunism obiectiv (statul fiind proprietatea bancherului central). O sinteză 
personală, adevărul: Internaționala Financiară, Capitalista Comunistă și deasupra tuturor, în ultima instanţă: 
Ei, aceia”. 


În perioada 1975-1980, fiind (a doua oară) student la Universitatea de Stat din Moscova), am avut în 
programul de studii două cursuri speciale intitulate: „SrHoncuxonorna” și „Pacosenenne”. Ţin minte, cum 
profesorul Porunckuă Akos Hkosnesuu ne explica specificitatea anatomică a corpului uman în dependenţă de 
rasă. De regulă, parametrii fizici se reproduc constant prin ereditate. Totodată, el evita prudent orice evaluare 
calitativă a particularităţilor cantitative. Adică, interpretarea psihosocială a trăsăturilor ereditare. 


Pentru antropologia sovietică influenţa raselor umane asupra civilizaţiei era un tabu. Ideocraţia statului-partid 
respingea categoric orice nuanţă de determinism biologic în comportamentul și calităţile cetățenilor sovietici. 
„Comunismul științific”, o disciplină academică, obligatorie pentru toate facultăţile, trecea cu vederea 
conflictele etno-rasiale, separatismul, criminalitatea şi alte fenomene alarmante din „republicile unionale 
frățești”. Nici postulatele sociologiei, culturologiei, politologiei, adaptate și acestea la exigenţele catehismului 
„LlpyxOa Hapomos”, nu cutezau să le explice. 


Totuși, restricţiile ideologice și vanitatea teoriilor egalitariste nu puteau împiedica cugetul iconoclast să 
conştientizeze niște adevăruri științifice greu de combătut: fiecare rasă posedă o constituţie mentală la fel de 
constantă ca și constituția anatomică; psihismul individului, poporului, naţiunii este și un rezultat al 
acumulărilor ereditare lente pe parcursul existenței acestora; instituţiile politice și sistemele de educaţie, 
adecvate în cazul unor națiuni, pot fi contraproductive pentru altele. 


lronie severă: după dispariţia utopiei ideocrate bolșevice, la Moscova, în colecţia „Biblioteca gândirii rasiale”, a 
apărut volumul 2 al lucrării „Sensul rasial al Ideii Ruse”. Un citat din prefața redactorilor: „Pe noi nu ne 
ameninţă războiul civilizaţiilor, ci războiul raselor. Pentru a-l preveni, e necesar să conștientizăm pericolul și să 
pregătim o asemenea ripostă, care, înainte de toate, ar tăia pofta altor popoare să tragă foloase pe seama 
rușilor. Tocmai de aceea vedem un sens aparte în elaborarea unei doctrine rasiale ruse și aprobarea ei ca 
parte componentă a concepției securităţii naţionale a Rusiei”. lar la librăria din incinta Dumei de Stat a 
Federaţiei Ruse poți cumpăra cartea tradusă din franceză „Eseu asupra inegalităţii raselor umane” de Joseph 
Arthur, conte de Gobineau. 


Prin anii 70-80, am adunat suficient material pentru o carte intitulată Etnosistemica. Termenul este o invenţie 
semantică. Am folosit-o frecvent în articole și conferințe, scrise şi ţinute în limbile rusă și română. Am dedicat 
mult timp elaborării imaginarului şi conceptelor. Cu tot efortul, nu m-am ales cu o lucrare academică 
tradițională. Școala sovietică și realismul socialist nu admiteau abordarea problemei naţionale decât prin 
prisma științei marxist-leniniste. Ulterior, ideologia Kremlinului, axată pe dictatura clasei cu deviza „Proletari din 
toate ţările, uniţi-vă!” a dat faliment. În URSS a triumfat revoluţia naţiunilor. La această revoluţie am participat 
și eu, în limita posibilităţilor și cu mijloacele modeste disponibile. 


De-a lungul timpului, la Leningrad, Moscova, Cernăuţi și Chișinău, la București și în Brazilia, m-am clarificat 
definitiv. Ca cercetător, timp de peste trei decenii, urmăresc o amplificare concomitentă: procese, tendinţe şi 
practici diametral opuse sau reciproc exclusive: 


— Teama compulsivă de Viitor; o stare panicardă, caracteristică ajunului marilor catastrofe, sublimată spontan, 
concomitent, pretutindeni din structurile în criză ale societăţii de piață globaliste; 


— Încrederea nelimitată în Viitor (raţiunea burgheză şi cea comunistă); euforia în legătură cu progresul omenirii 
spre o stare edenică finală, datorită dezvoltării tehnico-ştiinţifice, considerată inexorabil benefică; 


— Apoteoza pieței libere; comercializarea cuvintelor și a lucrurilor, a corpurilor și a spiritelor, a naturii și a 


culturii; 


— Perseverarea activităţii economice similare cu cea de acum trei secole; atitudinea rapace în procesul 
acumulării de capital; considerarea intereselor economice egoist-individuale şi egoist-naţionale drept resort al 
progresului social; agravarea crescândă a inegalităților; 


— Exploatarea iresponsabilă a substratului natural; deteriorarea ireversibilă a ecosistemului; 
— Reevaluarea economicului, reconcilierea și reintegrarea omenirii în natură şi în cosmos; 


— Transformarea non-violentă, utilizarea psihotehnicii în scopul învăţării permanente şi a cunoașterii 
extrasenzoriale; adoptarea unor modele de gândire astăzi încă inimaginabile; 


— Umanizarea „îndumnezeită” a societăţii în curs de robotizare și a generaţiei turbo născută cu tableta sau 


— Desființarea religiilor confesionale; abandonarea culturilor naţionale, regionale, provinciale, folclorice; 
instituirea unei guvernări mondiale, a unei religii panteiste unice și a unei culturi universale. 


— Inversarea expansivităţii agresive, acaparatoare a societăţii consumiste și a indivizilor prin invertire, 
introvertire, autocunoaștere şi autoformare; proclamarea necesităţii de schimbare individuală, asanare și 
mântuire: trecerea de la nefericitul homo sapiens la preafericitul homo noeticus; 


— Transmutarea completă a însăși fibrei fiinţei umane — un fenomen foarte rar, cunoscut sub numele de 
transpoziţie în masă, care implică mutarea, subită și sincronizată, a mii de elemente de A.D.N. din corpul 
uman pe poziții genetice noi și diferite; această transpoziţie semnificând extraordinara naștere a unui tip de 
ființă umană total nou — homo sanctus — omul sacru... 


La 13 iulie 2020, Cristian Alexandrescu își convingea abonaţii săi pe YouTube.com: „Să avem încredere 
deplină în conducătorii Rusiei, S.U.A. și Chinei. Acești trei lideri mondiali suveraniști vor ieși biruitori în lupta 
contra globaliștilor”. Dar, suveraniștii ruși, deși blamează democraţia occidentală, nu doresc ca progeniturile 
lor să trăiască într-o „superbă utopie”, precum defuncta Uniune Sovietică, regretată de Putin. În viziunea 
opoziției ruse și nu numai, este iminent un colaps al regimului putinist oligarhic-mafiot. lată un titlu din presă 
pe care îl traduc din rusă: „Oamenii lui Putin fug din Rusia”. lar celebra expresie „A fi sau a nu fi, aceasta-i 
întrebarea!” e pronunţată tot mai des în varianta: „Păstrarea sau descompunerea Federaţiei Rusie, aceasta-i 
întrebarea!”. Și eu întreb: — Cui să dau crezare? Fanilor lui Putin de pretutindeni? Lui lon Cristoiu și Nataliei 
Morari? Sau unor adevăraţi exponenţi ai elitei naţionale ruse? Spaţiul nu-mi permite să enumăr personalităţile 
ruse al căror discurs îl urmăresc atent pe Internet ca cercetător și cunoscător al spațiului exsovietic... 


În ianuarie 2017, economistul francez Jacques Attali, spunea la Davos: „Există politici bune făcute de 
persoane defectuoase. Primul keynesian nu a fost Roosevelt, ci Mussolini. Al doilea nu a fost Roosevelt, ci 
Lenin. Acum apar alții. În acest sens, mă tem că Tramp ar putea fi noul Mussolini”. Eu însă mă tem că Putin, 
care se vrea ţar pe viață, este noul Stalin. Iniţial, programul său părea că redresează economia Federaţiei 
Ruse și, într-un fel, ar frâna globalizarea. Ulterior, totul a degenerat în Pax Russica, mediafrenie, pobedobesie 


și nostalgie imperială. 


O posibilă concluzie: Naţiunile care au pornit de la proiecte utopice, cu timpul le-au profanat. Și, într-o anumită 
măsură, s-au transformat în antiutopice. Dar un stat antipod al utopiei, foarte viguros în aparenţă, nu este 
stabil. La un moment dat, esenţa politicii sale interne şi externe devine „lupta contra propriei descompuneri'. 
Această luptă, transformată într-un scop în sine, eclipsează total orice altă perspectivă. În prezent, Rusia, 
China, S.U.A. și Israelul întruchipează proeminent tendinţa conservatoare anti utopistă. Statele acestea tind să 
controleze metodologia postmodernă, frânând astfel apariția unei noi realități, unde nu mai funcţionează legile 


presupusului „final al istoriei”. 


Secolul al XXI-lea inversează dimensiunea metafizică a realității. Virtualizarea generalizată a surpat cardinal 
însăși criteriile realului. Astăzi, Internetul și mass-media creează treptat o nouă concepție despre lume. 


Mentalitatea utopistă se formează prin tradiții, propagandă și educaţie. Avem jocuri utopice la computer. O 

ce în prezent pare utopic, poate deveni realitate în viitor deoarece însăși realitatea se schimbă. Utopiile își 
schimbă caracterul în dependenţă de epocă şi au un rol aparte în destinele statelor și națiunilor. 

Nu agreez forțarea evoluţiei statelor după teorii de moment. Statele trebuie să evolueze cumulativ și în 
timp. Modelele nu sunt benefice niciunde. Mircea Druc ar fi trebuit să ştie acest lucru, ţara lui a suportat 
modele care nu au dus la nimic bun. 


